Lucy Cavendish College

Lucy Cavendish College on yksi englantilaisen Cambridgen yliopiston 31 collegesta. Se perustettiin vuonna 1965 naisten koulutuksen edistämiseksi. Se on yksi Cambridgen yliopiston kolmesta nykyisestä ainoastaan naisopiskelijoille tarkoitetusta collegesta; muut kaksi ovat Newnham College ja Murray Edwards College. College hyväksyy vain yli 21-vuotiaita naisopiskelijoita. Alun perin college oli tarkoitettu vain jatko-opiskelijoille, mutta vuodesta 1972 alkaen college on hyväksynyt myös perustutkinto-opiskelijoita. Collegen perustajajäsenet päättivät nimetä collegen Lucy Cavendishin (o.s. Lucy Caroline Lyttelton, 1841–1925), naisten koulutuksen puolesta toimineen yhteiskunnallisen vaikuttajan mukaan.

Lähteet

Aiheesta muualla

Cambridgen yliopiston colleget